laion/Wikipedia-Exotic huggingface dataset:
চিরাং জেলা

চিরাং জেলা (অসমীয়া: চিৰাং জিলা) (উচ্চারণ: ˌʧɪˈrɑ:ŋ/ˌʧɪˈræŋ) হচ্ছে উত্তর-পূর্ব ভারতের আসাম রাজ্যের পশ্চিম প্রান্তে অবস্থিত বড়োল্যান্ড স্বায়ত্বশাসিত পরিষদ-এর অন্তর্ভুক্ত চারটি জেলার ভিতরে একটি। ২০০৪ সনে কোকড়াঝাড়, বঙ্গাইগাঁও এবং বড়পেটা জেলার অংশবিশেষ নিয়ে চিরাং জেলা গঠন করা হয়েছিল। এই জেলা ভারতীয় সংবিধান-এর ষষ্ঠ অনুচ্ছেদের অন্তর্গত। ব্রহ্মপুত্র নদ প্রবাহিত উপত্যকার সমভূমি নিয়ে এই জেলা গঠিত। গারো ভাষার শব্দ চি (অর্থঃ জল) এবং রাং (অর্থঃ সম্পত্তি), মিলে জেলার নাম চিরাং হয়েছে বলে ধরা হয়। জেলাটির মোট ক্ষেত্রফল ১৪৬৮.৪২ বর্গ কি.মি.। কাজলগাঁও এই জেলার সদর। ২০১১ সালের লোকগণনা অনুসারে চিরাং জেলার মোট জনসংখ্যা ৪,৮১,৮১৮ জন। চিরাং জেলা অসমের দ্বিতীয়টি সর্বনিম্ন জনবসতির জেলা। ইউনেস্কোর দ্বারা স্বীকৃত প্রাকৃতিক বিশ্ব ঐতিহ্যবাহী স্থান মানস জাতীয় উদ্যানের কিছু অংশ এই জেলাতে অবস্থিত। চিরাং জেলার আনুষ্ঠানিক ভাবে গঠন হয় ২০০৪ সালের ৪ জুন তারিখে। ২০০৩ সালের ১০ ফেব্রুয়ারি তারিখে ভারতের কেন্দ্রীয় সরকার, অসম সরকার ও বড়ো লিবারেশন টাইগার্স (বি.এল.টি)র মধ্যে সম্পন্ন হওয়া ত্রিপাক্ষিক চুক্তি অনুসারে বড়ো অধ্যুষিত ৩০৮২ টি গ্রাম নিয়ে 'বড়োল্যান্ড ক্ষেত্রীয় পরিষদ (বিটিসি)' গঠন করার সিদ্ধান্ত নেওয়া হয়। এবং এই সমূহ গ্রামকে সংলগ্ন করে চারটি জেলা গঠন করার সিদ্ধান্ত নেওয়া হয়। এই সিদ্ধান্ত মর্মেই ৩০ অক্টোবর, ২০০৩ তারিখের নির্দেশ মর্মে (নির্দেশ নং- GAG(B). 137/2002/Pt/117) ভারতের সংবিধানের ৩৩২ নং ছেদের ষষ্ঠ অনুচ্ছেদের অন্তর্গত হিসাবে 'চিরাং জেলা' গঠন করা হয়। ২০০৪ সালের ৪ জুন তারিখ থেকে জেলা হিসেবে চিরাঙের কাজ-কর্ম আরম্ভ করা হয়। জেলা হিসেবে গঠিত হওয়ার আগে চিরাং জেলার ভূ-ভাগ কোকড়াঝাড়, বঙ্গাইগাঁও ও বড়পেটা জেলার মধ্যে বিভাজিত হয়ে ছিল। জেলাটিতে রাজ্যের দ্বিতীয় সরকারি খণ্ডের তেল শোধনাগার ও পেট্রোরাসায়নিক প্রকল্প BRPL অবস্থিত। চিরাং জেলা আসামের মধ্য-পশ্চিম অংশ ও ব্রহ্মপুত্রর উত্তর পারে অবস্থিত। বিস্তৃতি উত্তর অক্ষাংশ ২৬.২৮° -র থেকে ২৬.৫৪°, ও পূর্ব দ্রাঘিমাংশ ৮৯.৪২° -র থেকে ৯০.০৬°। উত্তরঃ ভুটান (আন্তরাষ্ট্রীয় সীমা) দক্ষিণঃ বঙ্গাইগাঁও জেলা, ও কোকরাঝাড় জেলার অংশ পূবঃ বাক্‌সা জেলা, ও বড়পেটা জেলার অংশ বিশেষ পশ্চিমঃ কোকরাঝাড় জেলা নিম্ন ব্রহ্মপুত্রের উত্তর উপত্যকায় অবস্থিত ও উত্তর সীমাত হিমালয় পাদদেশে আবৃত চিরাং জেলা মূলতঃ সমভূমি অঞ্চল। জেলাটির উত্তর অংশের উচ্চতা দক্ষিণের অংশের তুলনায় বেশি। জেলাটির ভূ-ভাগকে চারটি কৃষি-পারিবেশিক ভাগে ভাগ করা হয়েছেঃ পর্বতের নিম্ন উপত্যকা অঞ্চল (Foothills old mountain valley) বন্যাজল হীন নদীর পললজাত সমভূমি (Flood-free riverine old allluvial plain) বন্যাজলের আশঙ্কা থাকা নদীর পললজাত সমভূমি (Flood-prone riverine alluvial plain) বিল (beels) জেলাটির মধ্য দিয়ে বয়ে যাওয়া প্রধান উপনদী সমূহ হল: চম্পাবতী, আই ও মানাহ (মানস)। আগরং ও কাণামকরা উপ-উপনদী জেলাটির মধ্য দিয়ে বয়ে গেছে। নদ-নদী: ভুটানের থেকে বয়ে আসা নদীগুলি হল- চম্পাবতী‚মানস‚আগর্ং‚কনামাকরা‚আই ইত্যাদি। চিরাং জেলার সরকারি ওয়েবসাইট ওয়েব্যাক মেশিনে আর্কাইভকৃত ২৫ নভেম্বর ২০১৬ তারিখে, আহরণ করা তারিখঃ ২৫-০৭-২০১২ BODOLAND TERRITORIAL COUNCIL (BTC) ACCORD ওয়েব্যাক মেশিনে আর্কাইভকৃত ১৯ এপ্রিল ২০১২ তারিখে, আহরণ করা তারিখঃ ২৫-০৭-২০১২ নতুন অসমীয়া ভূচিত্রাবলী,অসম বুক ডিপি, ২০১১-১২
জন চার্লস পোলানি

জন চার্লস পোলানি একজন হাঙ্গেরিয়ান বংশোদ্ভূত রসায়নবিজ্ঞানী। তিনি রাসায়নিক গতিবিদ্যায় গবেষণার জন্য ১৯৮৬ সালে রসায়নে নোবেল পুরস্কার লাভ করেন। পোলানি ম্যানচেস্টার বিশ্ববিদ্যালয় থেকে ১৯৪৯ সালে আন্দারগ্র্যাজুয়েট ডিগ্রি এবং ১৯৫২ সালে পিএইচডি ডিগ্রি অর্জন করেন। তিনি অন্টারিওর অটোয়াতে অবস্থিত ন্যাশনাল রিসার্চ কাউন্সিলে ১৯৫২ থেকে ১৯৫৪ সাল পর্যন্ত ডক্টরেটোত্তর গবেষণা করেন। তিনি ১৯৫৪ থেকে ১৯৫৬ সাল পর্যন্ত প্রিন্সটন বিশ্ববিদ্যালয়ে রিসার্চ অ্যাসোসিয়েট ছিলেন। তিনি ১৯৫৬ সালে টরন্টো বিশ্ববিদ্যালয় এ প্রভাষক হিসেবে যোগদান করেন। ১৯৫৭ সালে সহকারী অধ্যাপক, ১৯৬০ সালে সহযোগী অধ্যাপক এবং ১৯৬২ সালে পূর্ণ অধ্যাপক পদে উন্নীত হন। কম্প্যানিয়ন অব দ্য অর্ডার অব কানাডা, ১৯৭৯ রয়েল মেডেল, ১৯৮৯ ফেলো, রয়েল সোসাইটি ফেলো, রয়েল সোসাইটি অব এডিনবরা ফেলো, রয়েল সোসাইটি অব কানাডা . http://www.nobelprize.org/nobel_prizes/chemistry/laureates/1986/polanyi-bio.html
আব্বুকে মনে পড়ে

আব্বুকে মনে পড়ে হুমায়ুন আজাদ রচিত একটি উপন্যাসিকা (ছোটো উপন্যাস)। ১৯৮৯ সালের জুনে (আষাঢ় ১৩৯৬ বঙ্গাব্দ) বাংলাদেশের আগামী প্রকাশনী ঢাকা থেকে এটি গ্রন্থাকারে প্রকাশিত হয়। এই উপন্যাসের মূল উপজীব্য বিষয় ১৯৭১ সালের বাংলাদেশের স্বাধীনতা যুদ্ধ। ২০০৩ সালে কিকুকো সুজুকি উপন্যাসটি জাপানি ভাষায় অনুবাদ করেন। হুমায়ুন আজাদের গ্রন্থতালিকা বাংলাদেশের স্বাধীনতা যুদ্ধ প্রবেশদ্বার:  বাংলা সাহিত্য "আব্বুকে মনে পড়ে"। দৈনিক কালের কণ্ঠ। ডিসেম্বর ১১, ২০১০। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১, ২০১৪।  "হুমায়ুন আজাদের কিশোর-উপন্যাস 'আব্বুকে মনে পড়ে' থেকে দিন-রাত কড়া নাড়ে..."। দৈনিক সমকাল। ডিসেম্বর ১২, ২০১০। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৭, ২০১৫।  "আব্বুকে মনে পড়ে"। রকমারি.কম। সংগ্রহের তারিখ জানুয়ারি ৭, ২০১৪।  "আব্বুকে মনে পড়ে"। uttaradhikar71news.com। ১৪ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০১-০৭।  "আব্বুকে মনে পড়ে: হুমায়ুন আজাদ"। দৈনিক আজকালের খবর। অক্টোবর ১৪, ২০১৪। সংগ্রহের তারিখ ফেব্রুয়ারি ১৭, ২০১৫।  মনিরুল ইসলাম মনি (এপ্রিল ২৮, ২০১৭)। "প্রথাবিরোধী যোদ্ধা হুমায়ুন আজাদ"। এনটিভি। সংগ্রহের তারিখ সেপ্টেম্বর ২৭, ২০২৪। তাঁর রচিত কিশোরসাহিত্য ১৯৮৯ খ্রিস্টাব্দে প্রকাশিত ‘আব্বুকে মনে পড়ে’ জাপানি ভাষায় অনূদিত হয়েছে ২০০৩। [স্থায়ীভাবে অকার্যকর সংযোগ] গুডরিড্‌সে আব্বুকে মনে পড়ে
টার্বো কোড

টার্বো কোড ১৯৯৩ সালে প্রকাশিত (যদিও এর কাজ শেষ হয়েছিল ১৯৯১ সালে) নতুন কোডিং সিস্টেম যা শ্যনন ধারণ ক্ষমতার খুব কাছাকাছি তথ আদান-প্রদান করতে সক্ষম। ফ্রান্সের টেলিকম ব্রিটান ইউনিভার্সিটি'র একজন ইলেকট্রিশিয়ান ক্লদ বেরু এটি আবিষ্কার করেন, যদিও এর তাত্ত্বিক প্রমাণের জন্য তিনি অন্য দুজন ইঞ্জিনিয়ারদের সাহায্য নিয়েছিলেন। বেসিক টার্বো কোড দুইটি ক্লাসিক কনভলুশনাল কোডার ( নিয়ে তৈরি করা হয়। কিন্তু এই দুটি কোডার সমান্তরালে থাকে। মেসেজ k (=k1,k2,...kn) বিটগুলো প্রথম এনকোডার এর মধ্যে প্রবেশ করিয়ে r1(=r11,r12,...r1n)প্যারিটি বিট তৈরি করা হয়। এরপর k বিটগুলো একটি ইন্টারলিভার দ্বারা সম্পূর্ণ নতুনভাবে বিন্যস্ত করে দ্বিতীয় একটি এনকোডারে প্রবেশ করানো হয় এবং দ্বিতীয় একটি প্যারিটি বিট সেট r2(=r21,r22,...r2n) তৈরি করা হয়। টার্বো কোডের সাফল্য এই ভিন্নতার উপর নির্ভর করে। দুটি প্যারিটি বিট সেট যত ভিন্ন হবে, টার্বো কোডে ডিকোড করার সময় বিট এরর রেটের মান তত কম হবে। যেহেতু টার্বো কোডে সিস্টেমটিক, সেহেতু মেসেজ k বিটগুলোকেও সম্পূর্ণ আউটপুটের অংশ হতে হয়। টোটাল আউটপুট মেসেজ হচ্ছে k+r1+r2 (=k1,k2,...kn,r11,r12,...r1n,r21,r22,...r2n)। চিত্রে ছবির সাহায্যে বেসিক টার্বো কোড দেখান হোল। আরও বেশি কনভলুশনাল কোডার এবং ততোধিক ইন্টারলিভার দ্বারা আরও জটিল টার্বো কোড তৈরি করা যায়। উল্লেখ্য যে কনভলুশনাল কোডার গুলো রিকারসিভ এবং সিস্টেম্যাটিক কনভলুশনাল কোডার হতে হবে ।
উপদ্বীপ

উপদ্বীপ (সংস্কৃত: উপদ্বীপ: উপ = প্রায়, কাছাকাছি, দ্বীপ = দ্বীপ, উপদ্বীপ = প্রায় দ্বীপ, কাছাকাছি দ্বীপ) বলতে এক প্রকার ভূ-খণ্ডকে বোঝায়, যেসব তিন দিক পানি দ্বারা বেষ্টিত কিন্তু অন্য এক পাশ মূল ভূখণ্ডের সাথে সংযুক্ত থাকে। চার দিক পানি দ্বারা ঘেরা থাকলে তাকে দ্বীপ বলে। পৃথিবীর অনেক ভাষায় যেমন; জার্মান, স্লাভাক, কেল্টীয়, চীনা, হিব্রু, কোরীয় ভাষাতে উপদ্বীপকে অর্ধ-দ্বীপ বলে অভিহিত করা হয়। আরব উপদ্বীপ মালয় উপদ্বীপ সিনাই উপদ্বীপ কামচাতকা উপদ্বীপ আলাস্কা উপদ্বীপ কোরীয় উপদ্বীপ আসুয়েরো উপদ্বীপ উইকিঅভিধানে peninsula-এর আভিধানিক সংজ্ঞা পড়ুন। উইকিমিডিয়া কমন্সে উপদ্বীপ সম্পর্কিত মিডিয়া দেখুন।
সিডনি অল্টম্যান

সিডনি অল্টম্যান একজন কানাডীয়-মার্কিন আণবিক জীববিজ্ঞানী। তিনি ১৯৮৯ সালে রসায়নে নোবেল পুরস্কার লাভ করেন। অল্টম্যান ১৯৩৯ সালের ৭ মে কুইবেকের মন্ট্রিলে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৬০ সালে পদার্থবিজ্ঞানে ব্যাচেলর্স ডিগ্রি অর্জন করেন। তিনি ইউনিভার্সিটি অব কলোরাডো অ্যাট বোল্ডার থেকে ১৯৬৭ সালে জীবপদার্থবিজ্ঞানে পিএইচডি ডিগ্রি অর্জন করেন। তিনি ১৯৭১ সালে ইয়েল বিশ্ববিদ্যালয় এর জীববিজ্ঞান বিভাগে সহকারী অধ্যাপক হিসেবে যোগদান করেন। ১৯৭৫ সালে সহযোগী অধ্যাপক এবং ১৯৮০ সালে পূর্ণ অধ্যাপক পদে উন্নীত হন। তিনি ১৯৮৩ থেকে ১৯৮৫ সাল পর্যন্ত এই বিভাগের চেয়ারম্যান এবং ১৯৮৫ থেকে ১৯৮৯ সাল পর্যন্ত ইয়েল কলেজের ডীন ছিলেন। (Doctor of Science, Honoris Causa) ইউনিভার্সিটি ডি মন্ট্রিল 1990 ইয়র্ক ইউনিভার্সিটি (টরোন্টো) 1990 কানেকটিকাট কলেজ 1990 ম্যাকগিল বিশ্ববিদ্যালয়, 1991 ইউনিভার্সিটি অব কলোরাডো অ্যাট বোল্ডার, 1991 ইউনিভার্সিটি অব ব্রিটিশ কলাম্বিয়া, 1991 ডার্টমাউথ কলেজ, 1996 লেক ফরেস্ট কলেজ, 2001 (Doctor of Law, Honoris Causa) কনকর্ডিয়া ইউনিভার্সিটি (মন্ট্রিল), 2003 Sidney Altman. nobelprize.org "সংরক্ষণাগারভুক্ত অনুলিপি"। ২৮ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৪।
জন ওয়ারকাপ কর্নফোর্থ

জন ওয়ারকাপ কর্নফোর্থ একজন অস্ট্রেলীয়-ব্রিটিশ রসায়নবিজ্ঞানী। তিনি ১৯৭৫ সালে রসায়নে নোবেল পুরস্কার লাভ করেন। কর্নফোর্থ ১৯১৭ সালের ৭ সেপ্টেম্বর সিডনিতে জন্মগ্রহণ করেন। তিনি সিডনি বিশ্ববিদ্যালয় এর স্কুল অব কেমিস্ট্রি থেকে ১৯৩৭ সালে জৈব রসায়নে সম্মানসহ প্রথম শ্রেণী এবং ইউনিভার্সিটি মেডেল অর্জন করেন। কর্ডে-মরগানমেডেল (১৯৫৩) ডেভি মেডেল (১৯৬৮) ফেলো অব দ্য রয়েল সোসাইটি কমান্ডার র্ডার অব দ্য ব্রিটিশ এম্পায়ার (CBE; ১৯৭২) রসায়ন এ নোবেল পুরস্কার (১৯৭৫) রয়াল মেডেল (১৯৭৬) নাইট ব্যাচেলর (১৯৭৭) Corresponding Fellow of the Australian Academy of Science (1977) Foreign member of the Royal Netherlands Academy of Arts and Sciences (since 1978) কপলি মেডেল (১৯৮২) কম্প্যানিয়ন অব দ্য অর্ডার অব অস্ট্রেলিয়া (AC; 1991) Centenary Medal (2001) University of Sydney, Faculty of Science: Sir John Warcup Cornforth. Retrieved 14 December 2013 It's an Honour: AC ওয়েব্যাক মেশিনে আর্কাইভকৃত ১৪ ডিসেম্বর ২০১৩ তারিখে. Retrieved 14 December 2013 It's an Honour: Centenary Medal ওয়েব্যাক মেশিনে আর্কাইভকৃত ১৪ ডিসেম্বর ২০১৩ তারিখে. Retrieved 14 December 2013
পোগোজ স্কুল

পোগোজ স্কুল বাংলাদেশের প্রাচীনতম বিদ্যালয়গুলোর মধ্যে অন্যতম। এ বিদ্যালয়টি ঢাকা শহরে স্থাপিত দেশের প্রথম বেসরকারী বিদ্যালয়। পোগোজ স্কুলের প্রতিষ্ঠা করেন নিকোলাস পোগোজ বা নিকি পোগোজ, যিনি ছিলেন একজন আর্মেনীয় ব্যবসায়ী, জমিদার এবং ঢাকার একজন প্রভাবশালী নাগরিক। তিনি ১৮৪৮ সালে স্কুলটি প্রতিষ্ঠা করেন। পোগোজ স্কুল প্রথম স্থাপিত হয় পোগোজের বাসার নিচতলায়। তখন স্কুলটির নাম ছিল পোগোজ অ্যাংলো-ভারনাকুলার স্কুল। ১৮৫৫ সালে আরমানিটোলায় জেসি পেনিওটির ভাড়া বাসায় স্কুলটি স্থানান্তরিত করা হয়। তারও পাঁচ বছর পর ১৮৬০ সালে ঢাকার সদরঘাট এলাকার একটি দোতলা ভবনে স্কুলটি স্থানান্তর করা হয় যেখান থেকে বিদ্যালয়টিকে অবশেষে বর্তমান ঠিকানায় চিত্তরঞ্জন এভিনিউতে স্থাপন করা। বর্তমানে জগন্নাথ বিশ্ববিদ্যালয় পোগোজ স্কুলের সাথে একীভূত হয়েছে এবং পোগোজ স্কুলের নাম পরিবর্তন করে পোগোজ ল্যাবরেটরি স্কুল ও কলেজ রাখা হয়েছে। জগন্নাথ বিশ্ববিদ্যালয়ের কোষাধ্যক্ষ পোগোজ ল্যাবরেটরি স্কুল ও কলেজের ব্যবস্থাপনা পরিষদের প্রধান হিসেবে নিয়োজিত আছেন। পোগোজ স্কুলের অনেক ছাত্র বিখ্যাত এবং সফল হয়ে উঠেছেন। তাদের মধ্যে রয়েছে ভারতের পশ্চিমবঙ্গের প্রথম মুখ্যমন্ত্রী প্রফুল্লচন্দ্র ঘোষ। পূর্ব বাংলার (বর্তমানে বাংলাদেশ) আতাউর রহমান খান, অতি পরিচিত নিশিকান্ত চ্যাটার্জী প্রথম বাঙালি যিনি ডক্টর ডিগ্রি নেন এবং প্রথম ভারতীয় ডাক্তার অফ সায়েন্স আগোরনাথ চ্যাটার্জী পাস করেন, তিনি ছিলেন সরোজিনী নাইডু এর পিতা। ঢাকা কলেজের প্রথম অধ্যক্ষ ডক্টর পি কে রায়, সমাজসেবী আনন্দচন্দ্র রায়, প্রথম ভারতীয় মন্ত্রিসভার সদস্য স্যার কে জি গুপ্ত এবং প্রথম পূর্ব বাংলার আইসিএস এবং গিরিশ চন্দ্র সেন যিনি প্রথম কুরআন শরীফ বাংলা অনুবাদ করেন। কবি শামসুর রাহমান এবং কায়কোবাদ, সম্পাদক কালীপ্রসন্ন ঘোষ এবং কৌতুকাভিনেতা ভানু বন্দ্যোপাধ্যায়, করাচির ব্যাঙ্কিং কন্ট্রোলের পরিচালক জহিরুল হক, আয়ুর্বেদ ঔষধের প্রতিষ্ঠাতা বাবু মাথুরামোহন চক্রবর্তী, সাংবাদিক, লেখক ও গবেষক এম মামুন হোসেন। এখানে অনেক পণ্ডিত ব্যক্তিরা স্কুলটি পরিদর্শনের জন্য এসেছেন, তাদের মধ্যে রয়েছে: স্বামী বিবেকানন্দ, মাইকেল মধুসূদন দত্ত, রাম্বাই এবং আরও অনেকে। পোগোজ স্কুলের প্রাক্তন শিক্ষার্থী বাংলাপিডিয়ায় পোগোজ স্কুল
১৪ বৈশাখ

১৪ বৈশাখ বাংলা বর্ষপঞ্জি অনুসারে বছরের ১৪ তম দিন। বছর শেষ হতে আরো ৩৫১ দিন (অধিবর্ষে ৩৫২ দিন) বাকি রয়েছে। ১৩৫৪ (ইংরেজি ১৯৪৭) - হুমায়ুন আজাদ, বাংলাদেশী লেখক। মৌলি আজাদ (ফেব্রুয়ারি ২০১১)। "বাবার বেড়ে ওঠা"। আমার বাবা। ঢাকা: আগামী প্রকাশনী। পৃষ্ঠা ১১। আইএসবিএন 978-984-04-1380-5।
ব্রায়ান ক্রিস্তান্তে

ব্রায়ান ক্রিস্তান্তে (ইতালীয়: Bryan Cristante, ইতালীয় উচ্চারণ: [ˈbraːjaŋ kriˈstante]; জন্ম: ৩ মার্চ ১৯৯৫) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলে থাকেন। ২০১০ সালে, ক্রিস্তান্তে ইতালি অনূর্ধ্ব-১৬ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ইতালির বয়সভিত্তিক দলের হয়ে খেলার পর, তিনি ২০১৭ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১১ ম্যাচে ১টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। ব্যক্তিগতভাবে, ক্রিস্তান্তে বেশ কিছু পুরস্কার জয়লাভ করেছেন, যার মধ্যে.২০১৩ সালে তোরনেও দি ভারেজ্জিও গোল্ডেন বয় পুরস্কার জয় অন্যতম। দলগতভাবে, ক্রিস্তান্তে এপর্যন্ত ৪টি শিরোপা জয়লাভ করেছেন, যার সবগুলো বেনফিকার হয়ে জয়লাভ করেছেন। ব্রায়ান ক্রিস্তান্তে ১৯৯৫ সালের ৩রা মার্চ তারিখে ইতালির সান ভিতো আল তালিয়ামেন্তোয় জন্মগ্রহণ করেছেন এবং সেখানেই তার শৈশব অতিবাহিত করেছেন। "Bryan Cristante"। Atalanta। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৮।  "Premio Golden Boy" [Golden Boy Award] (ইতালীয় ভাষায়)। viareggiocup। সংগ্রহের তারিখ ২৬ জানুয়ারি ২০১৭।  ব্রায়ান ক্রিস্তান্তে – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ব্রায়ান ক্রিস্তান্তে (ইংরেজি) সকারবেসে ব্রায়ান ক্রিস্তান্তে (ইংরেজি) বিডিফুটবলে ব্রায়ান ক্রিস্তান্তে (ইংরেজি) ট্রান্সফারমার্কেটে ব্রায়ান ক্রিস্তান্তে (ইংরেজি) ওয়ার্ল্ডফুটবল.নেটে ব্রায়ান ক্রিস্তান্তে (ইংরেজি) ইএসপিএন এফসিতে ব্রায়ান ক্রিস্তান্তে (ইংরেজি) ন্যাশনাল-ফুটবল-টিমস.কমে ব্রায়ান ক্রিস্তান্তে (ইংরেজি)
গ্র্বা-পা-ম্ঙ্গোন-শেস

গ্র্বা-পা-ম্ঙ্গোন-শেস (ওয়াইলি: grwa pa mngon shes) (১০১২-১০৯০) একাদশ শতাব্দীর একজন তিব্বতী বৌদ্ধ ভিক্ষু ছিলেন। গ্র্বা-পা-ম্ঙ্গোন-শেস ১০১২ খ্রিষ্টাব্দে তিব্বতে জন্মগ্রহোন করেন। তার পিতার নাম ছিল ঝাং-স্তাগ-দ্কার-বা (ওয়াইলি: zhang stag dkar ba) এবং মাতার নাম ছিল ল্হা-স্রাস-শা-বা-স্গ্রোন-মা (ওয়াইলি: lha sras sha ba sgron ma)। প্রথম জীবনে তিনি পশুপালকের কাজ করতেন। তারপর তিনি সম-য়ে বৌদ্ধবিহারের য়াম-শুদ-র্গ্যাল-বা-'ওদ (ওয়াইলি: yam shud rgyal ba 'od) নামক বৌদ্ধভিক্ষুর নিকট দীক্ষালাভ করেন। দীক্ষার পরে তার নাম রাখা হয় শেস-রাব-র্গ্যাল-বা (ওয়াইলি: shes rab rgyal ba)। তিনি ঝাং-স্তোন-ছোস-'বার নামক এক বৌদ্ধভিক্ষুর নিকট তন্ত্র সম্বন্ধে অধ্যয়ন করেন। এই সময় তিনি মা-গ্চিগ-লাব-স্গ্রোনকে প্রজ্ঞাপারমিতা সম্বন্ধে শিক্ষাদান করেন। পরবর্তীকালে তিনি ইয়ার্লুং উপত্যকায় ফা-দাম-পা-সাংস-র্গ্যাস নামক বিখ্যাত ভারতীয় বৌদ্ধ ভিক্ষুর নিকট ঝি-ব্যেদ নামক তত্ত্বের শিক্ষালাভ করেন। এই উপত্যকায় তিনি ফু-থাং-স্প্যান-গ্যাস (ওয়াইলি: phu thang spyan gyas) নামক তান্ত্রিক সমাজের স্থাপনা করেন। গ্র্বা-পা-ম্ঙ্গোন-শেস বহু মন্দির এবং স্তূপ নির্মাণ ছাড়াও তিব্বতী চিকিৎসাশাস্ত্রের ঐতিহ্যের আবিষ্কারের জন্য বিখ্যাত। তিনি ১০৩৮ খ্রিষ্টাব্দে সম-য়ে বৌদ্ধবিহার থেকে এই বিষয়ে তন্ত্রগুলি আবিষ্কার করেন। তিনি এই তন্ত্রগুলি দ্বুস-পা-দার-র্গ্যাস (ওয়াইলি: dbus pa dar rgyas) নামক তার শিষ্যকে দান করে যান, যিনি আবার 'ত্শো-ব্যেদ-দ্কোন-স্ক্যাব্স (ওয়াইলি: 'tsho byed dkon skyabs) নামক এক বৌদ্ধভিক্ষুকে এই শিক্ষাদান করেন, যা পরবর্তীকালে গ্যু-থোগ-য়োন-তান-ম্গোন-পো (ওয়াইলি: gyu thog yon tan mgon po) নামক বৌদ্ধভিক্ষুর মাধ্যমে বর্তমানে তিব্বতী চিকিৎসাশাস্ত্র হিসেবে প্রচারিত হয়েছে। Garry, Ron (এপ্রিল ২০১০)। "Drapa Ngonshe"। The Treasury of Lives: Biographies of Himalayan Religious Masters।  Roerich, George, trans. 1996. The Blue Annals. 2nd ed. Delhi: Motilal Banarsidass, p. 94 ff. Dudjom Rinpoche. 2002 The Nyingma School of Tibetan Buddhism. Translated by Gyurme Dorje and Matthew Kapstein. Boston: Wisdom, p. 753 ff.
আরব উপদ্বীপ

এই নিবন্ধে আরবি লেখা রয়েছে। সঠিক রেন্ডারিং সমর্থন ছাড়া, আপনি হয়ত জিজ্ঞাসা চিহ্ন, বাক্স বা অন্য কোনো চিহ্ন দেখবেন। আরব উপদ্বীপ (আরবি: شبه الجزيرة العربية শিভ আল-জাযিরাত আল-ʻআরাবীয়া অথবা جزيرة العرب জাযিরাত আল-ʻআরাব) আরব নামেও পরিচিত, এটি পশ্চিম এশিয়ার একটি উপদ্বীপ, যা আফ্রিকার উত্তর পূর্বে অবস্থিত। এটি এশিয়া মহাদেশের একটি গুরুত্বপূর্ণ অঞ্চল হিসেবে বিবেচিত এবং এটি অঢেল খনিজ তেল ও প্রাকৃতিক গ্যাসে সমৃদ্ধ হওয়ায় মধ্যপ্রাচ্য ও আরব বিশ্বের ভূ-রাজনীতিতে গুরুত্বপূর্ণ ভূমিকা রাখে। উপদ্বীপটি বর্তমানের অবস্থায় এসেছে ৫ থেকে ২ কোটি বছর আগে চলা লোহিত সাগরের ফাটলের ফলে। আরব উপদ্বীপের জল সীমান্তের পশ্চিমে রয়েছে লোহিত সাগর, উত্তর-পূর্বে রয়ছে পারস্য উপসাগর ও দক্ষিণ-পূর্বে রয়েছে ভারত মহাসাগর। এই উপদ্বীপে অবস্থিত দেশসমূহের মধ্যে রয়েছে সৌদি আরব, ওমান, কুয়েত, বাহরাইন, সংযুক্ত আরব আমিরাত ও কাতার ও ইয়েমেন। ভূতাত্ত্বিকের মতে,সাহারার কিছু অংশ এবং এশিয়ার যে মরুতট মধ্য পারস্য ও গোবী মরুভূমির ভিতর দিয়ে গেছে তা আরবের অন্তর্গত ছিল। আরব উপদ্বীপটি পশ্চিম দিক থেকে পারস্য উপসাগর ও মেসোপটেমীয় নিম্নভূমির দিকে ঢালু হয়ে নেমে গেছে। এ আরব পর্বতমালা উচ্চভূমি,মরুভূমি ও নিন্মভূমি নিয়ে গঠিত। এ আরবের প্রায় এক-তৃতীয়াংশ শুষ্ক বালুকাপূর্ণ ঊষর মরুভূমি। এ মরুভূমি অঞ্চলকে ভূপ্রকৃতির তারতম্যানুসারে তিন ভাগে ভাগ করা হয়েছে। যেমন- আন নুফুদ, আন দাহনা, আন হাররাহ্। ১।আন-নুফুদঃ আন-নুফুদ মরুভূমি সমগ্র উত্তর আরব জুড়ে অবস্থিত। আন-নুফুদ সাদা বা লালচে বালুকাযুক্ত অঞ্চল। আন-নুফুদের প্রাচীন নাম আল হাদিয়া। আন-নুফুদের কিছু অংশ মরূদ্যান হলেও সমস্ত অঞ্চল ঊষর,। আর এ কারণেই শীতে যথেষ্ট বৃষ্টিপাত হওয়ায় আন-নুফুদ যাযাবর বেদুইনদের চারণভূমিতে পরিণত হয়। ২।আন- দাহনাঃ আন- দাহনা অর্থ হলো লালভূমি। এ অঞ্চলটি লোহিত বালুকাময় মরুভূমি নিয়ে গঠিত। উত্তরে নুফুদ হতে দক্ষিণে আল রাব আল খালি পর্যন্ত ৬০০ মাইল এলাকা নিয়ে বিস্তৃত। এর পশ্চিম অংশ আল আহ্কাফ নামে পরিচিত।গ্রীষ্মকালে এ অঞ্চলটি শুষ্ক থাকে। ৩। আন-দাহনাঃ আরব উপদ্বীপের মধ্য ও পশ্চিমাংশে অবস্থিত ঢেউতোলা ও বিদীর্ণ লাভায় ঢাকা বেলে পাথরযুক্ত অঞ্চল হলো আন- দাহনা। অগ্ন্যুৎপাতের জন্য এখানে প্রচুর ফাটল দোখায় যায়। হযরত মোহাম্মদ সঃ উইকিমিডিয়া কমন্সে আরব উপদ্বীপ সংক্রান্ত মিডিয়া রয়েছে। উইকিঅভিধানে আরব উপদ্বীপ বা আরব উপদ্বীপ শব্দটি খুঁজুন। High resolution scan of old map of Arabia The Coast of Arabia the Red Sea, and Persian Sea of Bassora Past the Straits of Hormuz to India, Gujarat and Cape Comorin from the World Digital Library, depicts a map from 1707. Robert Alexander Wahab; Griffithes Wheeler Thatcher; Michael Jan de Goeje (১৯১১)। "Arabia"। ব্রিটিশ বিশ্বকোষ (১১তম সংস্করণ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Travels in Arabia, 1892
ঝাং-স্তোন-ছোস-'বার

ঝাং-স্তোন-ছোস-'বার (ওয়াইলি: zhang ston chos 'bar) (১০৫৩-১১৩৫) মার্গফল নামক বৌদ্ধ তত্ত্বের এক তিব্বতী শিক্ষক ছিলেন। ঝাং-স্তোন-ছোস-'বার তিব্বতের গ্ত্সাং অঞ্চলের দিং-রি নামক স্থানে ১০৫৩ খ্রিষ্টাব্দে জন্মগ্রহণ করেন। তিনি সে-স্তোন-কুন-রিগ (ওয়াইলি: se ston kun rig) নামক এক বৌদ্ধভিক্ষুর নিকট মার্গফল সম্বন্ধে শিক্ষাদান করেন। তিনি সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোকে বেশ কয়েক বছর ধরে মার্গফল সম্বন্ধে শিক্ষাদান করেন। Gardner, Alexander (2010-06)। "Zhangton Chobar"। The Treasury of Lives: Biographies of Himalayan Religious Masters। সংগ্রহের তারিখ 2013-08-09।  এখানে তারিখের মান পরীক্ষা করুন: |তারিখ= (সাহায্য) Davidson, Ronald. 2005. Tibetan Renaissance. New York: Columbia University Press, pp. 300–305. Stearns, Cyrus. 2001. Luminous Lives: The Story of the Early Masters of the Lam ‘bras Traditions in Tibet. Boston: Wisdom Publications. van der Kuijp, Leonard. 1994. "Apropos of Some Recently Recovered Texts Belonging to the Lam 'bras Teachings of the Sa skya pa and Ko brag pa," Journal of the International Association of Buddhist Studies 17, pp. 175–201.
মৃত্তিকা সম্পদ উন্নয়ন ইনস্টিটিউট

মৃত্তিকা সম্পদ উন্নয়ন ইনস্টিটিউট বাংলাদেশের ঢাকায় অবস্থিত একটি সরকারি প্রতিষ্ঠান, যা ১৯৮৩ সালে প্রতিষ্ঠিত হয়। এর লক্ষ্য সীমিত ভূমি ও মৃত্তিকা সম্পদের যুক্তিযুক্ত ও লাভজনক ব্যবহার নিশ্চিতকরণ এবং মৃত্তিকা পরিবেশ সুরক্ষা। এটি পাকিস্তান আমলে ভূমি জরিপ কর্মসূচীর পরিদপ্তরের পূর্ব পাকিস্তান শাখা হিসেবে যাত্রা শুরু করে। ১৯৮৩ সালে এটির আধুনিকায়ন করা হয় এবং মৃত্তিকা সম্পদ উন্নয়ন ইনস্টিটিউট প্রতিষ্ঠা করা হয়। এ প্রতিষ্ঠানে- ৪টি বিভাগ; প্রশাসন, কার্টোগ্রাফী, ডাটা প্রসেসিং অ্যান্ড স্ট্যাটিস্টিকেল এবং পাবলিকেশন অ্যান্ড রেকর্ড শাখাসহ ৯টি শাখা, ৭টি বিভাগীয় কার্যালয়, ৩৩টি আঞ্চলিক কার্যালয়, ১টি কেন্দ্রীয় গবেষণাগার, ৭টি বিভাগীয় গবেষণাগার, ১৬টি আঞ্চলিক গবেষণাগার, ২টি গবেষণা কেন্দ্র রয়েছে। এছাড়া কৃষকের মৃত্তিকা নমুনা সরেজমিনে পরীক্ষা করে ফলাফলের ভিত্তিতে সুষম মাত্রার সার সুপারিশ করার লক্ষ্যে ১০টি ভ্রাম্যমাণ মৃত্তিকা পরীক্ষাগার রয়েছে। বাংলাদেশের মৃত্তিকা সম্পদ উন্নয়ন ইনস্টিটিউটসমূহের তালিকা হাসান, মো. শহীদুল। "মৃত্তিকা সম্পদ উন্নয়ন ইনস্টিটিউট"। bn.banglapedia.org। বাংলাপিডিয়া।
কীটনাশক

কীটনাশক এক ধরনের বিষাক্ত পদার্থ যা কীটপতঙ্গকে মেরে ফেলতে সহায়তা করে। রাসায়নিক পদার্থের সাহায্যে প্রস্তুতকৃত কীটনাশক মূলত পোকা-মাকড় নির্মূলের ক্ষেত্রে ব্যবহার করা হয়। এর প্রয়োগে পোকামাকড়ের ডিম, লার্ভাও বিনাশ ঘটে থাকে। কৃষিক্ষেত্রসহ চিকিৎসা, শিল্প-প্রতিষ্ঠান ও গৃহস্থালী কর্মকাণ্ডে প্রয়োগ করা হয়। বিংশ শতাব্দীতে কৃষির উৎপাদন বৃদ্ধিতে প্রধান নিয়ামক হিসেবে কীটনাশকের ব্যবহারকে উপজীব্য করে বিস্তৃতি ঘটেছে বলে মনে করা হয়। শাকসবজির সাথে কীটনাশক মিশ্রিত খাবার খেয়ে অনেক সময় তা মানুষের জন্য ক্ষতির কারণ হয়ে দাঁড়ায়। পাশাপাশি ব্যবহৃত প্রায় সকল ধরনের কীটনাশকই পরবর্তীতে জীববৈচিত্র্যে ব্যাপক প্রভাব ফেলেছে বলে ধারণা করা হয়। অনেক ধরনের কীটনাশক মানুষের জন্যেও ক্ষতিকর। কিছু কিছু কীটনাশক খাদ্য শৃঙ্খলেও প্রভাববিস্তার করেছে। নিকোটিন, নিমের নির্যাশকৃত প্রাকৃতিকভাবে উৎপন্ন কীটনাশক পোকামাকড়ের বিরুদ্ধে ব্যবহার করা হয়। নিকোটিনভিত্তিক কীটনাশক মার্কিন যুক্তরাষ্ট্র, কানাডাসহ বৈশ্বিকভাবে অদ্যাবধি ব্যবহৃত হচ্ছে। কিন্তু ইউরোপীয় ইউনিয়নভূক্ত দেশসমূহে এ ধরনের কীটনাশকের ব্যবহার নিষিদ্ধ ঘোষণা করা হয়েছে। ভেষজবিহীন কীটনাশক ধাতব পদার্থ এবং আর্সেনেট, কপার ও ফ্লুরিন যৌগের সমন্বয়ে তৈরী করা হয় যাতে সালফারের ব্যবহার প্রায়ই হয়ে থাকে। উৎপত্তি অনুসারে কীটনাশক মূলত ২ প্রকারের। যথা- অজৈব কীটনাশক - আর্সেনিক, লেড, সালফার, ক্লোরিন ইত্যাদি ঘটিত বিভিন যৌগ। জৈব কীটনাশক - জৈব কীটনাশক আবার দুই ধরনের উদ্ভিজ্জ বা উদ্ভিদ থেকে প্রাপ্ত কীটনাশক যেমন - রোটেনন, নিকোটিন, পাইথ্রিন কৃত্রিম রাসায়নিক - কৃত্রিম রাসায়নিক কীটনাশক ৩ ধরনের হয় যথা - জৈব ক্লোরিন - ডিডিটি, গ্যামাক্সিন জৈব ফসফেট - ম্যালানিয়ন, প্যারাথিন কার্বামেট - সেভিন, ডায়াজিনন বিষক্রিয়ার ধরন অনুসারে কীটনাশক মূলত ৮ ধরনের - পাকস্থলি বিষ স্পর্শ বিষ প্রবাহ বিষ ধুমায়িত বিষ রাসায়নিক বন্ধ্যাকারক আকর্ষক বিকর্ষক খাদ্যে অনীহাকারক কার্যকারিতার স্থান অনুসারে কীটনাশক মূলত ৫ ধরনের - দেহ বিষ প্রোটোপ্লাজমিক বিষ শ্বাসতন্ত্র বিষ স্নায়ু বিষ পাকস্থলি বিষ van Emden HF, Pealall DB (1996) Beyond Silent Spring, Chapman & Hall, London, 322pp. "nicotine Proposed Revocation of Tolerances 12/01". Pmep.cce.cornell.edu. Retrieved 2011-01-05. দাস, বিবেকানন্দ। "টক্সিকোলজি"। আধুনিক কীটতত্ব। ঢাকা, বাংলাদেশ: বাংলা একাডেমী। পৃষ্ঠা 102।  ডিডিটি কৃষিকার্য মৃত্তিকা দূষণ ভোপালের বিপর্যয়